7de Laan kry nuwe tydgleuf | SARIE
7de Laan kry nuwe tydgleuf	deur Fanie Cronjé
4 April 2000. Dit was 'n Dinsdagaand en om 18:30 het SA voor die TV ingeskuif vir 'n splinternuwe sepie, 7de Laan. Kykers het in die volgende halfuur kennis gemaak met 'n groep karakters wat vir 'n hele paar jaar deel sou word van ons wêreld. Karakters het gekom en gegaan, maar sal nooit vergeet word nie.
Maar nou gaan dié sepie 'n halfuur later uitgesaai word. Vanaf 4 Julie sal 7de Laan 19:00 uitgesaai word, berig Netwerk24. Dis nog onduidelik wat met die 19:00-nuus gaan gebeur.
Van die oorspronklike rolverdeling in dié dag se eerste 7de Laan-uitsending is Vinette Ebrahim (Charmaine), Ingrid Paulus (Vanessa) en Annelisa Weiland (Hilda) vandag nog deel van die reeks.
Die oorspronklike titel was Die Koffiekan, wat ook Oppiekoffie se naam was. Die besluit om die reeks Hoe meer dae te noem het ook nie die regte impak gemaak nie. Vandag kan jy byna nie dink dat die naam nié 7de Laan kan wees nie. Dit is immers waar Danie Odendaal, vervaardiger, sy inspirasie gekry het. Hy het, soos ons nou al weet, die reeks ontwikkel en geskryf in 'n koffiewinkel in Melville, Johannesburg. Vreemd genoeg was daar nie oorspronklik 'n Oubaas, Dezi, Paula, Bart of Emma nie. Charmaine is die eerste karakter met wie ons in die eerste toneel van die eerste episode in 2000 kennis gemaak het. Sy het die deur van Oppiekoffie oopgesluit. "Ek het die deure oopgemaak van Oppiekoffie in daai eerste toneel en nooit gedink 7de Laan sal so groot word nie. Ons het eers net 'n kontrak vir ses maande gekry, toe nege maande en toe drie jaar. Toe weet ons ons is reg en die mense was mal daaroor. 16 jaar later en hier is ons nog steeds. En wie weet. Dalk maak ek nog Oppiekoffie se deur ook toe," het Vinette aan Fanie Cronjé gesê.
Madel Terblanche (Wilna Snyman)FOTO 7de Laan
Tiaan Terblanche (Francois Rautenbach)FOTO 7de Laan
Jan-Hendrik (Waldemar Schultz) en Dezi (Elma Postma)FOTO 7de Laan
Aanvanklik is die sepie net een keer per week op 'n Dinsdagaand uitgesaai. Toe word dit twee keer, Dinsdag- en Donderdagaand. En 'n kort rukkie later sommer elke dag van die week, van Maandag tot Vrydag.
7de Laan se kykertalle wissel tussen een en twee miljoen per episode, volgens TVSA.com – steeds die hoogste in sy genre in Afrikaans is. Dis naas Generations die gewildste sepie in Suid-Afrika.
Met 7de Laan se 10de verjaardag het SARIE die mylpaal saam gevier en eksklusief die voorbladfoto en storie gedoen vir die Mei 2010-uitgawe. Binne was 'n foto-essay oor 14 bladsye met foto's van 19 van die sterre.
FOTO Aubrey JonssonFOTO Aubrey JonssonFOTO Aubrey JonssonFOTO Aubrey JonssonFOTO Aubrey JonssonFOTO Aubrey JonssonFOTO Aubrey JonssonFOTO Aubrey JonssonFOTO Aubrey JonssonFOTO Johan Wilke
Connie van der Lecq (Quinne Brown)FOTO 7de Laan
Wilmien (Nina Swart) en Zac (Robert Bester)FOTO 7de Laan
Paula (Diaan Lawrenson) en Altus (Heino Schmitt)FOTO 7de Laan
Soos alle TV-programme beleef 7de Laan ook seisoene van hoogte- en laagtepunte. Dis in, dis uit … Daar is nou weer vernuwing in die Laan, want die nuwe gesin sal van 6 Junie af stelselmatig aan ons bekend gestel word. Dit beloof om die sepie in 'n nuwe era in te neem. Die mediabekendstelling van die gesin het oor alle platforms aandag getrek en op SARIE.com is die storie deur duisende mense gelees. David Rees, wat ons ken as Nick Naudé van Egoli, speel die patriarg Chris Welman. Hy, sy vrou Mariaan (Deirdre Wolhuter) en hul drie kinders trek in die ou Madel Terblanche-huis in. Die huis se vorige inwoners was Ryno Lategan (Chris Vorster) en sy hoogs emosionele vrou, Isabelle (Illse Roos). Die rampspoedige poging om Deon Coetzee (Herman) en Melanie du Bois (Felicity) as ankergesin in dié huis te vestig, was van korte duur omdat Coetzee sy kontrak beëindig het. Dit was nie 7de Laan se plan om hom te laat gaan nie.
Die nuwe patriarg op stel, David Rees, sê: "Dit is lekker om in Afrikaans te werk. Ek kry nou weer skoenlappers in my maag. Adrenalien! Ek het nie besef die akteurs hier by die Laan het so baie adrenalien nie. En ek is verslaaf aan adrenalien."
Die WelmansFOTO 7de Laan
Toe 14 hoofspelers, nou 27
Die oorspronklike musiek van die openingstoneel is geskryf deur Louis van Rensburg, en die beeldmateriaal is in die strate van Melville, Johannesburg, geskiet. Die 2015-openingsmusiek is deur Joe Niemand en die beeldmateriaal is deels in Parkview, Johannesburg, afgeneem.
Leon de Lange (Dawid Minnaar)FOTO 7de Laan
Sandra Stutterheim (Helene Lombard) was die oorspronklike feeks wat kykers warm onder die kraag gehad het met haar skelm streke. En later het Jo da Silva in die rol van Gita gesorg vir nuwe redes vir kykers om ontstoke te raak. Dié superfeeks se doen en late was dikwels nuus. Ons weet nog nie wie gaan by Gita oorneem as die nuwe mees gehate karakter nie.
Sandra Theron-Stutterheim (Heléne Lombard)FOTO 7de Laan
Cameron toor weer in die water!
VIDEO: Nadia en David in Rome
WCW: Lupita Nyong'o – jy sal ook van haar hou!
Kyk hoe gaan Suzelle Tuindag vier!
Sophia Loren is 82
Amalia Uys speel in film wat binne 48 uur gemaak is!
Ja, die rolprent Infidel waarin Amalia Uys speel, is in net 48 uur gemaak. Die spanne wat inskryf vir die "48 Hour"-rolprentkompetisie het basies 48 uur om 'n rolprent te skryf, te verfilm, te redigeer en in te gee. Desmond Denton, die …